ભલે જરૂરી ન હતું છતાંય માતા-પિતાએ પ્રભુને નિશાળે મુક્યા. પણ કંઇ ઉંમરે મુક્યા ω આઠ વર્ષની ઉંમરે પ્રભુને નિશાળે મૂકવામાં આવ્યા હતા. આજે જે ઉંમરની અડધી સદી વટાવી ગયા છે તેવા વડીલોને પૂછો તમે કઇ ઉંમરે નિશાળે ભણવા બેઠા ω જવાબ મળશે 6 કે 7 વર્ષની ઉંમરે. આજના 25 થી 35 વર્ષના યુવાને પૂછશો તો જવાબ મળશે 4 વર્ષની ઉંમરે. આજની સ્થિતિમાં રોજ સવારે મમ્મી કે પપ્પા એક્ટીવા પર બેસાડીને અઢી વર્ષના કુમળા શિશુને પ્લે ગ્રુપ કે નર્સરીમાં મૂકવા જતાં હોય તે દ્રર્શ્ય જોઇને કમકમાટી આવી જાય છે. માતાનો ખોળો, ઘોડીયું અને ઘરનું આંગણું એ ઘર નામની યુનિવર્સિટીની ત્રણ મોટી કોલેજ છે. આ ત્રણ કોલેજમાં બાળકનું શારીરીક, માનસિક, બૌધિક અને સાંસ્કારીક બંધારણ ઘટાય છે. શૈશવના 5-6 વર્ષ તેનું ઘડતર ઘરમાં જ થવું જોઇએ.